Den Nord-Cimbriske Tilskuer, 1843-08-11
(Jndsendt.) Ved enhver offentlig Foranstaltning, der angaaer en Byes Jndvaanere, have disse Grund til at fordre, at den skeer for det almindelige Bedste, eller til Gavn for Pluraliteten af samme, men dette synes ikke at være Tilfældet med det her i Thisted oprettede Vognmandslaug. For sammes Oprettelse her i Byen, vare enhver af dens Jndvaanere, der eiede 6 a 10 Tdr. Land og over, forpligtede til omgangsviis efter Tour at levere Vognmandsbefordring; og det beroede da paa enhver af Byens Jndvaanere, naar hans Forretninger fordrede at han skulle foretage en Reise, om han ville accordere med en Vognmand, hvoraf der ere flere her i i Byen, eller om han ville tage paa Rullen. En stor Deel af dem der skulle afgive Befordring, fandt det imidlertid at være forbunden med formegen Gene og for byrdefuldt, at de, naar det paafordredes, skulle befordre Fremmede med deres Heste og Vogn, og man foreslog da et Vognmandslangs Oprettelse her i Byen; men i dette Forslag, der erholdt høiere Sanction, blev der taget saalidet Hensyn til den store Deel af Thisted Jndvaaneres Jnteresse, at der i Følge dette paa bødes, at ingen maatte under Mulct udleie til nogen af Byens Jndvaanere sine Heste og Vogn paa længere Afstand end 2 Mile fra Byen. Naar man nu betænker, at Vognmandslauget kun bestaar af 4 Mænd, og at de Jndvaaneres Antal, der eie 6 a 10 Tdr. Land beløbe sig til 65 a 70 Jndividuer, medens Byens øvrige Jndvaanere udgjøre mellem 17 a 1800, saa er det tydeligt at indsee at Pluraliteten maae lide under en Foranstaltning, der kun begunstiger Enkelte, og er i høieste Grad byrdefuld for Massen af Jndvaanere, hvoraf kun 30 a 35 ere selv Befordring; thi mellem Taxten for Vognmandstour, og hvad man ellers maae betale for en leiet Befordring, er der intet Forhold; man kan saaledes leie en Vogn baade til Nyekjøbing og til Teglgaarden, for 3 Rbd. Tour og Retour en Distance af 4 og 4 1/4 Mile, medens derimod efter Vognmandstaxt maae betales til første Sted (inclusive Tilsigelses= og Drikkepenge for Tour og halv Retour) 5 Rbd. 4 Mk. 10 s., og til sidste Sted 6 Rbd. 2 Mk. 14 s. Desuden bør der ikke allene paasees, at en saadan Foranstaltning er overeensstemmende med billighed, men med de almindelige Moralitets Principer, og Jndsenderen maae efter sin individuelle Overbeviisning tilstaae, at han ikke kjender et mere demoraliserende Forbud end hiint, der avler et Spionsystem og Uvenskab mellem Jndvaanerne indbyrdes; vi have saaledes siden hiint Vognmands laug kom i Stand, havt Politiret paa Politiret, hvorved ikke allene Landmænd indstævnes, fordi de have afgivet Befordring her fra Byen, men Byens egne Kudske eller Vognmænd, der ikke høre til Vognmands lauget og som have kjørt med Byens Jndvaanere indstævnes og forfølges; og hvor ofte hedder det ikke da ved en saadan Leilighed, at det er en Villighedskjørsel og at Vedkommende ingen Betaling have taget derfor, o. s. v., og skjøndt ingen maae antage at nogen under sin Eed ville aflægge en falsk Forklaring; saa ligger der dog stedse noget dubiøs i at antage at en Vognmand eller Bonde kjører for aldeles Jntet – enhver vil jo nødig betale en Mulct!! Vel er der med Hensyn til hiint Forbud undtaget Læger og Jordemødre, man siger ogsaa Byefogden, og dette synes ogsaa at være billigt; men forunderligt er det, hvorfor denne begunstigelse eene er tilstaaet disse Personer, og ikke flere Embedsmænd, der efter deres Embedsstilling ofte maa foretage ligesaamange Reiser, saasom Procuratorer, Præster, Toldofficiantere o. s. v.; hvorledes skal desuden en Fabrikant herfra Byen, der paa en Reise af 4 a 5 Mile kan have Forretninger i 6 a 7 Bondebyer der ligge en Miil eller 3 Fjerdingvei fra Landeveien, kunne tage Heste og Vogn paa Rullen, det ville jo koste ham en enorm Sum, og dog skal han gjøre det efter hiint lidet billige og monipoliserende Paabud, der aldeles ikke er passende med Nutidens Fordringer, Det ville derfor være særdeles ønskeligt, at derved en Jndstilling til den høie Generalpodirection maatte bevirkes Tilladelse til, at enhver af Thisted, Byes Jndvaanere maatte, uantastet af Vognmandslauget hersteds, lade sig af en Vognmand her i Byen i Følge mindelig Accord og Overeenskomst befordre i Reiser, hvorhen han vilde, eller at der i det mindste tilstaaes ham denne Ret, mod at han renoncerer paa alt Krav paa Befordring af Vognmandslauget; thi en Foranstaltning, som den Nærværende, er for de fleste mindre formuende Jndvaanere af Thisted Bye særdeles trykkende, og for al Samfærdsel mellem Byens Jndvaanere og Amtets øvrige Beboere et høist hemmende og skadeligt Baand!